**РЕПУБЛИКА СРБИЈА**

**ЈАВНО КОМУНАЛНО ПРЕДУЗЕЋЕ**

**РАВНО 2014 ЋУПРИЈА,**

**ГРОБЉАНСКА ББ**

**ПОЗИВ ЗА ПОДНОШЕЊЕ ПОНУДА**

**у отвореном поступку набавка добра**

**Камион кипер**

**ОРН 34134200**

ЈКП “Равно 2014“ Ћуприја, као наручилац, спроводи отворени поступак набавка добра: „Камион кипер“, на основу Одлуке о покретању поступка јавне набавке број 2172 од 29.03.2019. године, редни број јавне набавке 1.1.23, у складу са чланом 39. Законом о јавним набавкама („Службени гласник Републике Србије“, број 124/12, 14/15 и 68/15).

Поступак јавне набавке је поступак прикупљања понуда.

Критеријум за избор најповољније понуде је најнижа понуђена цена*.*

Не прихватају се понуде са варијантама.

Понуђач је дужан да понуду сачини на српском језику.

Понуда треба да садржи све елементе наведене у садржају понуде који је саставни део конкурсне документације. Неиспуњавање једног или више елемената из садржаја понуде, понуду чини неисправном.

Понуда се може преузети:

1. на адреси наручиоца: ул.Гробљанска бб,Ћуприја;
2. на Порталу јавних набавки.
3. на Интернет страници Наручиоца ravno2014.cuprija.rs

Понуде се подносе у затвореној коверти, овереној печатом, са назнаком: **„Не отварати – понуда за јавну набавку у отвореном поступку, набавка добра: ''Камион кипер“, редни број јавне набавке 1.1.23,** на адресу: Гробљанска ББ, Ћуприја. На полеђини коверте понуђач даје своју пуну адресу, заводни број, име и телефон особе за контакт.

Неблаговремене понуде – понуде приспеле после рока за њихово достављање, биће неотворене враћене понуђачу након завршетка поступка отварања понуда, са назнаком да су поднете неблаговремено, а непотпуне понуде ће бити оцењене као неисправне.

**Рок за подношење понуда је 03.05.2019. године до 12.00 часова.**

**Отварање понуда је јавно и обавиће се 03.05.2019. године у 12:15 часова,** у просторијама ЈКП ''Равно 2014'' улица Гробљанска ББ у присуству овлашћених представника понуђача. Овлашћење за учешће у поступку отварања понуда мора бити оригинал издато од понуђача, са заводним бројем под којим је издато, датумом издавања, печатом и потписом одговорног лица понуђача, а предаје се службенику за јавне набавке непосредно пре почетка поступка отварања понуда.

Наручилац у отвореном поступку објављује позив за подношење понуда на Порталу јавних набавки и у Службеном Гласнику РС, а одлука о додели уговора ће се донети ако је научилац прибавио најмање једну прихватљиву понуду.

**Рок за доношење одлуке о додели уговора** је 15 (петнест) дана од дана отварања понуда.

Одлуку о додели уговора, са образложењем и подацима из Извештаја о стручној оцени понуда, наручилац објављује на Порталу јавних набавки у року од 3 (три) дана од дана доношења.

Наручилац ће закључити уговор о јавној набавци са понуђачем коме је додељен уговор најкасније у року од 8 (осам) дана од дана протека рока за подношење захтева за заштиту права.

Захтев за заштиту права може да поднесе понуђач, кандидат, односно заинтересовано лице које има интерес за доделу уговора и који је претрпео или би могао да претрпи штету због поступања наручиоца противно одредбама Закона о јавним набавкама.

Захтев за заштиту права подноси се Наручиоцу а копија се истовремено доставља Републичкој комисији.

Захтев за заштиту права може се поднети у току целог поступка јавне набавке, против сваке радње наручиоца, осим уколико Законом о јавним набавкама није другачије одређено.

Уколико се захтевом за заштиту права оспорава врста поступка, садржина позива за подношење понуда или конкурсне документације, захтев ће се сматрати благовременим уколико је примљен од стране наручиоца најкасније 7 дана пре истека рока за подношење понуда.

Уколико се захтевом за заштиту права оспоравају радње које наручилац предузме пре истека рока за подношење понуда а након истека рока из претходног става, захтев ће се сматрати благовременим уколико је примљен од стране наручиоца најкасније до истека рока за подношење понуда.

После доношења одлуке о додели уговора или одлуке о обустави поступка, рок за подношење захтева за заштиту права је 10 дана од дана објављивања одлуке на Порталу јавних набавки.

Ако се захтев подноси непосредно, електронском поштом, подносилац захтева мора имати потврду пријема захтева од стране наручиоца, а уколико се подноси путем поште мора се послати препоручено са повратницом. Ако наручилац одбије пријем захтева, сматра се да је захтев поднет дана када је пријем одбијен.

Захтев за заштиту права садржи:

- назив и адресу подносиоца захтева и лице за контакт;

- назив и адресу наручиоца;

- податке о јавној набавци која је предмет захтева, односно одлуци наручиоца; - - повреде прописа којима се уређује поступак јавне набавке;

- чињенице и доказе којима се повреде доказују;

- потпис подносиоца и

- потврду о уплати таксе из члана 156. Закона о јавним набавкама у износу од 120.000,00 динара на рачун Буџета Републике Србије бр.840-30678845-06.

Детаљније информације и примере попуњених налога можете видети на интернет страници Републичке комисије за заштиту права у поступцима јавних набавки:<http://www.kjn.gov.rs/ci/uputstvo-o-uplati-republicke-administrativne-takse.html>

Особа за контакт: Ивановић Милица служ. за јавне набавке, e-mail/ milica.ivanovic@ravno2014.cuprija.rs